User:Anonymousintellectual/sandbox/Jose Enrique Rodo

Si Jose Enrique Rodo ay isang tanyag na manunulat mula sa Uruguay. Siya ay ipinanganak noong ika-15 ng Hulyo 1871 at namatay noong May 1, 1917. Noong kanyang kapanahunan, siya ay itinuturing na modernistang manunulat ng mga prosa tulad ng sanaysay at maikling kuwento. Sa murang edad pa lamang, siya ay nagpakadalubhasa sa pagbabasa ng mga literaturang klasiko ng Latin America. Mas pinili niya na hindi makatamo ng sertipiko sa pagtatapos ng pag-aaral dahil naniniwala siya na mas magiging maalam ang tao sa malawakang pagbabasa ng libro sa silid-aklatan. Ngunit, noong taong 1895, habang siya ay isang mag-aaral pa lamang, katuwang siya sa pagtaguyod ng The National Review of Literature and Social Sciences, isang pampanitikang peryodiko ng literatura. Dito, nagsulat siya ng maraming maikling kuwento at sanaysay tungkol sa Latin America. Nagkaroon din siya ng pagkakataong makapagserbisyo sa pamahalaan nang maihalal siya bilang miyembro ng Chamber of Deputies mula 1902 hanggang 1905. Kalaunan, nagserbisyo siya bilang isang mamamahayag mula 1908 hanggang 1914. Doon, naging peryodista din siya sa Faces and Masks, isang peryodiko ng Argentina. Isa sa pinakatanyag na isinulat ni Rodo ay ang sanaysay na pinamagatang Ariel. Nailathala noong taong 1900, ang malikhaing sanaysay na ito ay binubuo ng pitong kabanata na tumatalakay sa pag-aanyaya niya sa kanyang mambabasa, partikular na ang mga kabataan, na manumbalik at mas lalong ipagtibay ang kultura ng Latin America sa panahon ng kolonialismo. Sa sanaysay, kanyang tinalakay ang kahalagahan ng edukasyon, sining at panitikan, at ang malalim na pagkakaisa ng mga mamamayan ng Latin America.

Sanggunian: